CELEX: 52007XG1221(01)
Language: da
Date: 2007-05-24 00:00:00
Title: Rådets konklusioner af 24. maj 2007 om bidrag fra den kulturelle og den kreative sektor til at virkeliggøre Lissabon-målene

21.12.2007   
            
            
               DA
            
            
               Den Europæiske Unions Tidende
            
            
               C 311/7
            
         Rådets konklusioner af 24. maj 2007 om bidrag fra den kulturelle og den kreative sektor til at virkeliggøre Lissabon-målene
   (2007/C 311/07)
   RÅDET FOR DEN EUROPÆISKE UNION —
   
               1.
            
            
               under henvisning til artikel 151 i traktaten om oprettelse af Det Europæiske Fællesskab
            
         
               2.
            
            
               som henviser til relanceringen af Lissabon-strategien på mødet i Det Europæiske Råd den 22.-23. marts 2005 i Bruxelles, der satte fokus på økonomisk vækst og skabelsen af flere og bedre job, og til konklusionerne fra Det Europæiske Råds møde den 8.-9. marts 2007 om, at der bør lægges særlig vægt på at øge SMV'ernes potentiale, bl.a. i den kulturelle og den kreative sektor, på baggrund af deres rolle som drivkraft for vækst, jobskabelse og innovation (1)
               
            
         
               3.
            
            
               som minder om, at kultur og kreativitet har adskillige sociale, politiske og økonomiske funktioner
            
         
               4.
            
            
               som bemærker, at Unesco's konvention om beskyttelse og fremme af de kulturelle udtryksformers mangfoldighed understreger, at kulturelle aktiviteter, varer og tjenesteydelser er af både økonomisk og kulturel art
            
         
               5.
            
            
               som er bekendt med den undersøgelse om økonomien i Europas kulturelle sektor, som Kommissionen har fået udarbejdet, og som blev forelagt for offentligheden den 14. november 2006, og navnlig dens understregning af betydningen af den kulturelle og kreative sektor for at opfylde Lissabon-målene og den europæiske kulturs enorme potentiale
            
         
               6.
            
            
               som i lyset af den stigende erkendelse af, at kulturen er centralt placeret i EU-sammenhæng, hvor den har en enestående og uundværlig rolle at spille, er overbevist om, at kulturen og kreative aktiviteter skal styrkes, når Lissabon-dagsordenen udvikles
            
         
               7.
            
            
               som er klar over, at bestræbelser herpå kun kan være en del af en bredere strategi, der skal drøftes og defineres bl.a. i lyset af Kommissionens kommende meddelelse om kultur, som har til hensigt at skitsere kulturens og kreativitetens centrale rolle i det europæiske projekt for at fremme en europæisk dagsorden for kultur
            
         
               8.
            
            
               som er klar over, at strategiens succes vil afhænge af et solidt operationelt grundlag; der kan og bør derfor gennemføres en række hurtige aktioner på bl.a. følgende områder: fremme af videnbaseret politikudformning på området dataindsamling og udveksling af bedste praksis, styrkelse af forbindelsen mellem uddannelse, efteruddannelse og kultur og bedre udnyttelse af SMV'ernes potentiale og de eksisterende strukturer og programmer
            
         
               9.
            
            
               som bekræfter sin hensigt om i lyset af de positive resultater, der er frembragt ved samarbejde mellem medlemsstaterne om specifikke spørgsmål af relevans for kulturen og kulturelle aktiviteter under Rådets arbejdsplaner på kulturområdet 2002-2007 (2) at fortsætte den form for samarbejde mellem medlemsstaterne og således til sin tid at træffe afgørelse om en ny arbejdsplan for Rådet fra 2008 —
            
         NOTERER sig, at resultaterne af ovennævnte undersøgelse af økonomien i Europas kulturelle sektor dokumenterer, at
   
               —
            
            
               kulturel kreativitet og de økonomiske sektorer, der er opbygget omkring den, allerede yder et direkte og markant bidrag til økonomisk vækst og beskæftigelse, idet den kulturelle sektor oplever højere vækst end økonomien generelt, og idet der har været en større stigning i beskæftigelsen her end i beskæftigelsen i samfundsøkonomien som helhed
            
         
               —
            
            
               kulturelle aktiviteter og kreative industrier som f.eks. visuelle og udøvende kunstarter, kulturarv, film og video, fjernsyn og radio, nye og fremvoksende medier, musik, bøger og presse, design, arkitektur og reklame spiller også en kritisk rolle for fremme af innovation og teknologi og er nøglefaktorer i forbindelse med at skabe bæredygtig vækst i fremtiden
            
         
               —
            
            
               navnlig tilstedeværelsen af kreativt indhold af høj kvalitet er en vigtig drivkraft for, at nye teknologier vinder indpas, navnlig bredbåndsinternet, digitalt tv og mobilkommunikation
            
         
               —
            
            
               selvstændige, mikrovirksomheder og små og mellemstore virksomheder i den kulturelle sektor spiller en endnu mere afgørende udviklingsfremmende rolle end i andre sektorer
            
         
               —
            
            
               på grund af den tætte forbindelse til et specifikt kulturelt og sprogligt miljø og stærke regionale rødder lader produktionen af varer og tjenesteydelser i kultursektoren sig ikke umiddelbart overføre til andre rammer og udgør derfor et stabilt og bæredygtigt grundlag for lokale og regionale strategier for økonomisk vækst og social sammenhængskraft
            
         UNDERSTREGER, at den kulturelle og den kreative sektor yder et særligt og mangesidet bidrag til en styrkelse af Europas globale konkurrenceevne, idet det ikke må glemmes, at
   
               —
            
            
               Europas rige kulturliv øger byernes og regionernes tiltrækningskraft som globale centre for økonomisk aktivitet
            
         
               —
            
            
               Europas kulturelle rigdom, kulturarv og kulturelle diversitet gør det til et attraktivt rejsemål for kulturturister fra hele verden
            
         
               —
            
            
               kulturindhold og kreativitet kommer til at spille en stadig vigtigere rolle for Europas globale konkurrenceevne
            
         ERKENDER AT
   
               —
            
            
               der fortsat mangler et solidt sammenligneligt erfaringsgrundlag på medlemsstats- og fællesskabsniveau, der kan gøre det muligt at foretage en korrekt vurdering af det økonomiske bidrag fra den kulturelle og den kreative sektor til EU's økonomi, navnlig som et resultat af politikforanstaltninger
            
         
               —
            
            
               der mangler oplysninger, specialiseret uddannelse og rådgivning til at hjælpe kreative personer og kulturarbejdere med at udvikle deres kreative output til vellykkede økonomiske produkter og tjenesteydelser
            
         
               —
            
            
               utilstrækkelig opmærksomhed til de kulturelle og kreative sektorer i gennemførelsen af større EU-støtteprogrammer og -initiativer kan bringe fremskridtene hen imod virkeliggørelse af Lissabon-dagsordenens mål i fare
            
         
               —
            
            
               i det indre marked er der stadig hindringer for kreative personers fri bevægelighed, kulturelle aktiviteter og den digitale distribution af produkter og tjenesteydelser
            
         
               —
            
            
               SMV'erne i den kulturelle og den kreative sektor står fortsat over for en række vanskeligheder f.eks. hvad angår adgang til finansiering
            
         NOTERER SIG
   de aktiviteter, der er indledt på ekspertniveau i første halvår af 2007 for at vurdere specifikke spørgsmål, herunder statistikker, i forbindelse med den kulturelle og kreative sektors bidrag til økonomisk vækst og beskæftigelse, der inddrager de relevante professionelle aktører/interessenter,
   OPFORDRER
   A.   MED HENBLIK PÅ AT FREMME EN VIDENSBASERET POLITIKUDFORMNING
   Kommissionen til
   
               —
            
            
               at styrke sit arbejde på grundlag af det arbejde, der er iværksat inden for rammerne af Eurostat som opfølgning af Rådets resolution af 20. november 1995 om fremme af statistiske oplysninger vedrørende kultur og økonomisk vækst (3)
               
            
         
               —
            
            
               at videreføre det arbejde, der gøres på området kulturstatistikker med hensyn til definitioner og metoder, og vurdere det arbejde, der allerede er gjort, særlig med henblik på at levere oplysninger til gennemførelsen af kulturdelen i forslaget vedrørende Fællesskabets statistiske program 2008-2012 (4)
               
            
         
               —
            
            
               at samarbejde med andre relevante internationale institutioner
            
         Medlemsstaterne til
   
               —
            
            
               at give deres fulde støtte til dataindsamlingsbestræbelserne navnlig ved effektiv gennemførelse eller, når det er relevant, udformning af dataindsamlingsmetoder, uden at virksomhederne og organisationerne samtidig pålægges yderligere administrative byrder
            
         
               —
            
            
               at udvikle casestudier og konsekvensanalyser alt efter behov
            
         Medlemsstaterne og Kommissionen til
   
               —
            
            
               at træffe afgørelse om yderligere prioriteter og udpege nye områder for dataindsamling for at måle bidraget fra kulturen og kreative industrier til Lissabon-dagsordenen
            
         
               —
            
            
               at fremme og sikre regelmæssig udveksling af bedste praksis inden for den kulturelle og den kreative sektors økonomi.
            
         B.   MED HENBLIK PÅ AT STYRKE FORBINDELSEN MELLEM UDDANNELSE, EFTERUDDANNELSE OG DEN KULTURELLE OG DEN KREATIVE SEKTOR
   Medlemsstaterne til
   
               —
            
            
               at vurdere, om managementaspekterne indgår med tilstrækkelig vægt i kultur- og kulturarvsstudierne og i uddannelsesordningerne, og fremme adgangen til uddannelse i management, erhvervs- og iværksætterkultur, der er særlig udarbejdet for professionelle i kulturindustrien og den kreative industri, samt styrke den kulturelle dimension i økonomi- og erhvervsstudier
            
         Medlemsstaterne og Kommissionen til
   
               —
            
            
               at fremme kontakterne og samarbejdet mellem den kreative sektor og erhvervslivet for at øge dettes opmærksomhed omkring den kulturelle og kreative sektors potentiale
            
         
               —
            
            
               at fremme synergier mellem kultur og uddannelse med henblik på at udvikle kreative kvalifikationer.
            
         C.   MED HENBLIK PÅ AT MAKSIMERE SMÅ OG MELLEMSTORE VIRKSOMHEDERS POTENTIALE I DEN KULTURELLE OG DEN KREATIVE SEKTOR
   Medlemsstaterne og Kommissionen til
   
               —
            
            
               at tilskynde til aktiviteter, der tager sigte på maksimering af SMV'ernes økonomiske potentiale inden for kultur og kreativitet, fremme af samarbejdet mellem dem og udvikling af netværker
            
         
               —
            
            
               at lette SMV'ernes adgang til finansiering
            
         
               —
            
            
               at skabe større muligheder for afbalanceret gensidig udveksling af kulturgoder og kulturelle ydelser med tredjelande med henblik på at fremme kulturel diversitet og forbedre den interkulturelle dialog
            
         
               —
            
            
               at sikre beskyttelsen af intellektuelle ejendomsrettigheder og intensivere kampen mod forfalskning og piratkopiering i den internationale kulturelle og den kreative sektor.
            
         D.   MED HENBLIK PÅ EN BEDRE UDNYTTELSE AF DE EKSISTERENDE STRUKTURER, PROGRAMMER OG INITIATIVER
   Kommissionen til
   
               —
            
            
               at styrke koordinationen af aktiviteter, der er relevante for kulturindustrien og den kreative industri, således som disse udøves på EU's forskellige politikområder, med henblik på at maksimere deres indvirkning på Lissabon-dagsordenen og sikre, at der tages fuldt hensyn til den kulturelle og den kreative sektor
            
         
               —
            
            
               at lægge større vægt på den kulturelle og den kreative sektor i forbindelse med andre fællesskabsprogrammer og initiativer
            
         
               —
            
            
               bedre at vurdere, hvordan forskellige fællesskabsprogrammer og -initiativer har indvirkning på den kulturelle og den kreative sektor
            
         Medlemsstaterne og Kommissionen til
   
               —
            
            
               at bestræbe sig på at anvende Samhørighedsfonden og strukturfondene mere effektivt for at optimere støtten til SMV'erne i den kulturelle og den kreative sektor.
            
         
      (1)  Dok. 7224/07, s. 4.
   
      (2)  Rådets resolution af 25. juni 2002 om en ny arbejdsplan om europæisk samarbejde på kulturområdet og Rådets konklusioner af 16. november 2004 om arbejdsplanen på kulturområdet 2005-2006 (der er blevet forlænget indtil udgangen af 2007).
   
      (3)  EFT C 327 af 7.12.1995, s. 1.
   
      (4)  Kommissionens forslag til Europa-Parlamentets og Rådets beslutning om Fællesskabets statistiske program 2008-2012, dok. 15536/06.